OpenLLM-France/wikimedia huggingface dataset:
# Jacques Audiard

Jacques Audiard (Paris, 1952ko apirilaren 30a) Frantziako zinema zuzendari eta gidoigilea da, bitan film onenaren eta zuzendari onenaren César Sariak lortu zituena.

## Filmografia

* 1994 : Regarde les hommes tomber
* 1996 : Un héros très discret
* 2001 : Sur mes lèvres
* 2005 : De battre mon cœur s'est arrêté
* 2009 : Un prophète
* 2012 : De rouille et d'os
* 2015 : Dheepan
* 2018 : The Sisters Brothers
* Datuak: Q382389
* Multimedia: Jacques Audiard / Q382389
# James Mirrlees

Sir James Alexander Mirrlees (Minnigaff, 1936ko uztailaren 5a – Cambridge, 2018ko abuztuaren 29a) eskoziar ekonomista izan zen.
Matematika (1957) eta ekonomia (1963) ikasi zuen. Unibertsitate eta eskola askotan aritu zen irakasle gisa, hala nola Massachusettsko Teknologia Institutuan, Kaliforniako Berkeley Unibertsitatean, eta Oxford eta Cambridgeko unibertsitateetan. Munduko herrialde pobreenetako ekonomietan espezializatu zen, eta matematika-teknika aurreratuak erabili zituen alderdi soziala eta ekonomikoa elkarganatzeko. Swazilandia eta Pakistango gobernuentzat lan egin zuen herrialde horien aurrerabideari laguntzeko. 1996ko urrian, Ekonomiako Nobel saria jaso zuen, William Vickrey kanadarrarekin batera. Lan nagusiak: Garatze bidean diren herrietako industria-proiektuak aztertzeko eskuliburua (1969), Ekonomia hazkundearen ereduak (1973).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q176643
* Multimedia: James Mirrlees / Q176643
# James Montgomery Flagg

James Montgomery Flagg (Pelham Manor, 1877ko ekainaren 18a - New York, 1960ko maiatzaren 27a) ilustratzaile estatubatuarra izan zen.
1894. urtetik 1898. urtera arte Art Students League of New York-en ikasi zuen, Arte Ederretako eskola famatuenetarikoan, eta 20 urterekin, Londresen eta Parisen eman zuen denbora Arte Ederretako ikasketak egiten. Bere ilustrazioak herrialdeko aldizkarietan argitaratuak izan ziren 12 urte zituenetik.
Marrazkiak ez ezik, liburuak, aldizkarien azalak, bineta politikoak, komikiak, publizitatea eta iragarkiak ilustratu zituen. AEBko hoberen ordaindutako marrazkilaria izatera ailegatu zen. Flagg-ek egindako ilustraziorik ezagunena I Want You for The USA Army kartela izan zen, Osaba Sam protagonistatzat duena, eta armadarako soldadugaiak erakartzeko erabili zena, lehengo aldian 1917n, Lehengo Mundu Gerran, eta geroxeago Bigarren Mundu Gerran berrerabili zena, eragin historikoa izaten.

## Erreferentziak

* ↑ «James Montgomery Flagg» Spartacus Educational (Noiz kontsultatua: 2020-05-29).
* ↑ «Item-aren xehetasun orria BOOK-tzat» ehu.on.worldcat.org (Noiz kontsultatua: 2020-05-29).
* ↑ «Biografía de James Montgomery Flagg. Quién es, vida, historia, bio resumida» www.buscabiografias.com (Noiz kontsultatua: 2020-05-29).

## Kanpo estekak

* Datuak: Q537266
* Multimedia: James Montgomery Flagg / Q537266
# James Mooney

James Mooney (Richmond, Indiana, 1861eko otsailaren 10a – Washington DC, 1921eko abenduaren 22a) estatubatuar antropologo eta etnografoa izan zen, txerokien artean bizi izan zen hainbat urtez eta amerikar natiboei buruzko hainbat ikerketa argitaratu zituena.

## Biografia

1885ean Washingtonen (D.C.) Ameriketako Etnologia Sailarekin harremanetan jarri zen. 3.000 laneko tribu-zerrenda bat osatu zuen. Bere lanik aipagarriena Espirituen dantzaren edo Ghost Dance-ren azterketa etnografikoa izan zen, Estatu Batuetako hainbat indigenen artean zabaldutako mugimendu erlijiosoa, zeinaren kultua 1890ean amaitu baitzen Hego Dakotako Wounded Knee-ren armadarekin liskar odoltsu baten ostean.
Mooney-ren obituarioa JSTOR-en (Academic Journal Online System) eskuragarri dago, American Anthropologist 24, 2. Zk (New Series), orr. 209-214.

## Lanak

* Linguistic families of Indian tribes north of Mexico, with provisional list of principal tribal names and synonyms (1885)
* The Sacred Formulas of the Cherokees (1885)
* The Ghost-dance Religion and the Sioux Outbreak of 1890 (1892)
* Siouan Tribes of the East (1894)
* Calendar history of the Kiowa Indians (1895)
* Myths of the Cherokee (1897)
* Indian missions north of Mexico (1907)

## Erreferentziak

* ↑ «James Mooney | American anthropologist | Britannica» www.britannica.com.

## Kanpo estekak

* Datuak: Q1370358
* Multimedia: James Mooney / Q1370358
# James Michael Tyler

James Michael Tyler (Greenwood, Mississippi, 1962ko maiatzaren 28a - Los Angeles, 2021eko urriaren 24a) estatubatuar aktorea izan zen. Friends telesailean Gunther izeneko pertsonaiarena egiteagatik ezaguna da.

## Filmografia
### Filmak

| Urtea | Izenburua | Rola |
| 1998 | The Disturbance at Dinner | Wilson Pomade |
| 1999 | Foreign Correspondents | Randy |
| 1999 | Motel Blue | Oscar Bevins |
| 2010 | Jason's Big Problem | Blaine |

### Telebista

| Urteak | Izenburua | Rola | Oharrak |
| 1994–2004 | Friends | Gunther | 148 ataletan |
| 2000 | Just Shoot Me! | Doktorea | Atala: "Donnie Returns" |
| 2001 | Sabrina, the Teenage Witch | Ethan | Atala: "My Best Shot" |
| 2005 | Scrubs | Terapeuta | Atala: "My Faith in Humanity" |
| 2012 | Iron Chef America | Morimoto/Flay VS. Sakai/Batali | |
| 2012 | Episodes | Bere burua | Bigarren denboraldiko seigarren atalean |
| 2013 | Modern Music | Chad Levitz | |
| 2021 | Friends: The Reunion | Bere burua | HBO Maxen saio berezia |

## Kanpo estekak

* Datuak: Q471801
* Multimedia: James Michael Tyler / Q471801
# James Monroe

James Monroe (Westmoreland, Virginia, AEB, 1758ko apirilaren 28a — New York, AEB, 1831ko uztailaren 4a) AEBetako 5. lehendakaria izan zen 1817 eta 1825 urteen artean. Lehendakaritzara iritsi aurretik gudari, abokatu, kongresuaren ordezkari kontinentala, senatari, jaurlari, estatuko idazkari eta defentsa idazkari ere izan zen.
Aginpidean egon zen garaian AEBk Amerikako herrialde burujabe berriak onartu zituen. Monroe doktrina sustatu zuen, "Amerika amerikarrentzat" esapidean oinarritzen zena. Helburua Hego Amerika europarren helburu kolonialistetatik babestea izan zen. Denborarekin, doktrina hori Estatu Batuek gaur egun Hego Amerika osoan duten aginpidea zabaltzeko aitzakia bihurtu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Monroe doktrina

## Kanpo-estekak

* Datuak: Q11815
* Multimedia: James Monroe / Q11815
# James Nachtwey

James Nachtwey (Syracuse, New York, 1948ko martxoaren 14a) amerikar fotokazetaria eta gerra-argazkilaria da.
Atzerriko Prentsaren Klubaren Robert Capa Urrezko Domina bost aldiz jaso du eta bi aldiz World Press Photo saria. 2003an, Nachtwey zauritua gertatu zen granada eraso baten ondorioz Bagdaden lanean ari zela, baina horretatik erabat osatu zen.
Nachtweyk Time aldizkarirako lan egin du soldatapeko gisa 1984tik. Black Starrentzat (1980-1985), Magnum Photosentzat (1986-2001) eta VII Photo Agentziarentzat (2001-2011) lan egin du; azken honetan, kide sortzaileetakoa da.

## Kanpo estekak

* Webgune ofiziala
* Datuak: Q437013
* Multimedia: James Nachtwey / Q437013
# James Meade

James Meade (Swanage, Dorset, 1907ko ekainaren 23a - Cambridge, 1995eko abenduaren 22a) britainiar ekonomista izan zen.
Nazioarteko Merkataritza irakasle izan zen London School-en, eta Politika Ekonomikoko irakasle Cambridgeko Unibertsitatean. Keynesen eskemari jarraituz, langabezia gehiegizko aurrezkiaren eta kontsumo joera txikiaren ondorio dela zioen, baina inbertsiorik ezari leporatzen zion konkurrentzia perfektuko merkaturik ez izatea. 1977an, Bertil Ohlinekin batera, Ekonomiako Nobel saria jaso zuen.
Lan nagusia: The Theory of International Politics (Nazioarteko Politikaren teoria), bi liburukitan banatuta: The Balance of Payments (1951, Ordainketa-balantzea) eta Trade and Welfare (1955, Merkataritza eta Ongizatea).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q235843
* Multimedia: James Meade / Q235843
# James Murdoch

James Rupert Murdoch Jacob (Wimbledon, 1972ko abenduaren 13a) australiar jatorriko britainiar-estatubatuar enpresaburua da, Rupert Murdoch FOXeko presidente eta hedabideen handiki ohiaren seme gazteena da, James Murdoch 21st Century Fox konpainiako zuzendari exekutiboa izan zen, 2015 eta 2019 artean, eta Sky plc-eko presidentea. News Corp, Europa eta Asiako presidente eta kontseilari delegatua izan zen, non News International (egunkari britainiarrak), The News of the World egunkariaren argitaratzailea, SKY Italia ( satelite bidezko telebista Italian ), Sky Deutschland eta STAR TV (satelite bidezko telebista Asian) bezalako aktiboak gainbegiratu zituen.
News Corporation-eko administrazio kontseiluan dago eta presidentearen bulegoko kidea da. News Internationaleko zuzendari exekutibo izendatu zuten 2007ko abenduan Geroztik kargua utzi du. Aurretik, British Sky Broadcasting-en exekutibo ez den kargua izan zuen, zeinetan News Corporation-ek gutxiengoaren partaidetza duen. 2012ko apirilean, BSkyB-ko presidente izateari uko egin behar izan zion, etengabeko telefono-pirateriaren eskandaluaren ondorioz, eta bertan inplikatuta zegoen. Konpainiako presidente berriro hautatu zuten Italiako eta Alemaniako konpainiekin bat egin ostean Sky plc eratzeko.
Aurretik News Corporation-eko presidenteorde exekutiboa izan zen, BSkyB-ko akziodun nagusia, eta News Datacom eta News Corporation-en administrazio kontseiluko kidea izan zen.
2012ko maiatzean, Britainia Handiko Legebiltzarreko txosten oso kritiko batek esan zuen Murdoch-ek "telefonoen hackearen neurriari buruz nahita ezjakintasuna erakutsi zuela" eta gaiari buruzko "jakintasun falta izugarriaren errudun" zela. Murdochek eta bere aitak, Rupertek, "azken finean, erantzukizuna hartzeko prest egon beharko luketela" esan zuen News of the World eta News International-en egindako okerrengatik.
Murdoch britainiar herritarra da jaiotzez eta estatubatuar herritar naturalizatua. Australiako herritartasuna galdu zuen bere aita AEBetako hiritar bihurtu zenean, baina hura berreskuratzeko eskubidea du.

## Erreferentziak

* ↑ James Murdoch: has the heir apparent changed more than his look?. The Guardian 29 de enero de 2016.
* ↑ Robinson, James. (9 de diciembre de 2007). Triumph of the family man. .
* ↑ Murdoch steps down as BSkyB chairman Dan Sabbagh, 3 April 2012, The Guardian (London)
* ↑ James Murdoch: A chip off the old block?. BBC News 4 de noviembre de 2003.
* ↑ What does the Select Committee report mean for Murdoch's empire?. .
* ↑ Culture, Media and Sport Committee, 11th report, News International and phone-hacking SMS Select Committee Report, phone-hacking, May 2012

## Kanpo estekak

* Datuak: Q471851
* Multimedia: James Murdoch / Q471851
# Ivet Goranova

Ivet Goranova (bulgarieraz: Ивет Горанова, Pleven, 2000ko martxoaren 6a) karateka bulgariarra da, Tokio 2020ko Olinpiar Jokoetan, urrezko domina bat lortu duena.

## Ibilbidea

2018. urtean, Munduko txapelketan hirugarren egin ondoren, hurrengo urteko Europako Jokoetan, txapelduna izan zen kumite 55 kg proban Anzhelika Terliuga ukrainarra garaituz. Tokioko Olinpiar Jokoetan, aurkari bera 5-1 garaituz, urrezko domina eskuratu zuen.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2020 | Tokio ( Japonia) | 01 ! | kumite 55 kg |
| Munduko Uretako txapelketak ||||
| Urtea | Lekua | Domina | Proba |
| 2018 | Madril ( Espainia) | 03 ! | kumite 55 kg |
| Europako txapelketak ||||
| Urtea | Lekua | Domina | Proba |
| 2019 | Guadalajara ( Espainia) | 02 ! | kumite 55 kg |
| Europako Jokoak ||||
| Urtea | Lekua | Domina | Proba |
| 2019 | Minsk ( Bielorrusia) | 02 ! | kumite 55 kg |

## Erreferentziak

* ↑ «SET-ONLINE WKF» www.sportdata.org (Noiz kontsultatua: 2021-08-27).
* ↑ (Ingelesez) «Results karate The 2nd European Games Minsk 2019» Emilio Merayo 2019-06-29 (Noiz kontsultatua: 2021-08-27).
* ↑ (Gaztelaniaz) «Ivet Goranova, de Bulgaria, primera campeona Olímpica en kumite femenino» Tokio 2020 (Noiz kontsultatua: 2021-08-27).

## Kanpo estekak

* Datuak: Q88360546
* Multimedia: Ivet Goranova / Q88360546
# Iveta Radičová

Iveta Radičová (Bratislava, Eslovakia, 1956ko abenduaren 7a) eslovakiar soziologo eta politikaria da, desagertutako Eslovakiako Batasun Demokratiko eta Kristaua – Alderdi Demokratikoa alderdi politikoko kide ohia. Eslovakiako lehen ministroa izan zen 2010eko uztailaren 8a eta 2012ko apirilaren 4a bitartean, herrialdearen historiako lehen emakume lehen ministroa. Aurretik, gobernuko ministroa izan zen bi aldiz. Lehenik Lan ministroa, 2005eko urriaren 17tik 2006ko uztailaren 4ra arte. Eta ondoren, Defentsa ministroa, 2011ko azaroaren 28tik 2012ko apirilaren 4ra arte.

## Kanpo estekak

* Datuak: Q211771
* Multimedia: Iveta Radičová / Q211771
# Ives Roqueta

Ives Roqueta (Sète, Okzitania, 1936ko otsailaren 29a - Lo Pont de Camarés, Okzitania, 2015eko urtarrilaren 4a) okzitanierazko idazlea izan zen. Institut d'Estudis Occitans erakundeko zuzendaria izan zen.

## Bibliografia
### Poems

* L'Escriveire public, 1958
* Lo Mal de la tèrra, 1958
* Roèrgue, si, 1968
* Òda a Sant Afrodisi, 1968
* Lo Castèl des cans, 1977
* Messa pels pòrcs, 1970
* Los Negres, siam pas sols, 1972
* Lo Fuòc es al cementiri, 1974
* Misericòrdia, 1986
* L'Escritura publica o pas, 1988

### Prosa

* Lo Poèta es una vaca, 1967
* La Paciéncia, 1968
* Made in France (1970)
* Lo Trabalh de las mans, 1977
* Lengadòc Roge, 1984

### Saiakera

* Los Carbonièrs de La Sala, 1975
* Las Cronicas de Viure, 1963-1974
* Datuak: Q2983597
# Iveta Šranková

Iveta Srankova(Zlaté Moravce,Eslovakia,1963ko Urriaren 1a)Belar hockeyko jokalari ohia da.1980ko Udako Olinpiar Jokoetan parte hartzu zuen Txekoslovakiaren selekzioarekin.1980ko Udako Olinpiar Jokoetan domin olinpikoa lortu zuen.

## Ibilbidea

1980ko Olinpiar Jokoetan, zilarrezko taldeko kide gazteena eta 16 urtekoa baino ez zen. Geroago, selekzio nazionaleko kide egonkorra izan zen luzaroan, 1982an Lilleko txapelketa handian jokatu zuena, eta ustekabean RDAko egungo munduko txapeldunekin berdindu eta bigarren postuan geratu zen talde bateko kidea ere izan zen. Lilleko lehen Europako Txapelketan ere jokatu zuen 1984an.

## Erreferentziak

* ↑ (Ingelesez) Iveta Šranková. 2020-03-01 (Noiz kontsultatua: 2022-02-10).

## Kanpo estekak

* Datuak: Q6098869
# Ives (kraterra)

Ives Merkurioko talka krater bat da. 18 kilometro diametroko zabalera du. Bere izena Nazioarteko Astronomia Elkarteak 1979an jarri zion. Charles Ives (1874-1954) Estatu Batuetako musikagilearen omenez eman zitzaion.

## Erreferentziak

* ↑ https://planetarynames.wr.usgs.gov/Feature/2761
* Datuak: Q3696662
* Multimedia: Ives (crater) / Q3696662
# Ives Estates (Florida)

Ives Estates Ameriketako Estatu Batuetako erroldak esleitutako leku bat da. Miami-Dade konderrian dago, Florida estatuan. 25.005 biztanle ditu, 7,151764 kilometro koadroko azaleran banatuta.

## Ikus, gainera

* Miami-Dade konderria

## Kanpo estekak

* Datuak: Q2443533
# Ivesdale (Illinois)

Ivesdale Illinoiseko herri bat da. Champaign konderrian kokatua dago. 2010ean 267 biztanle zituen, 2,15 kilometro koadrotan banatuta.

## Ikus, gainera

* Champaign konderria

## Kanpo estekak

* Datuak: Q2671858
* Multimedia: Ivesdale, Illinois / Q2671858
# Intsentsuaren Bidea

Intsentsuaren Bidea edo Intsentsuaren Ibilbidea, Sortaldeko eta Egiptoko portu mediterraneoak eta India biltzen zituzten eta ipar-ekialdeko Afrikan eta Arabian zehar zihoazen garrantzi handiko antzinako merkataritza ibilbide batzuei ematen zaien izena da. Intsentsu merkataritza hegoaldeko Arabiatik Mediterraneo itsasora zihoan, eta k.a. VII. mende eta k.o II. mende artean loratu zen. Intsentsuaren ibilbidea arabiar olibano eta mirra bezalako ondasunen merkataritzarako kanal bezala erabili zuten; baina indiar espezieak, ebano, zeta eta ehun finak, Afrikako Adarreko artile arraroak, lumak, animalien larruak eta ekialdeko Afrikako urrea garraiatzeko ere erabili zuten.

## Erreferentziak

* ↑ Killion, Ulric. (2006). A Modern Chinese Journey to the West: Economic Globalisation And Dualism. Nova Science Publishers, 66 or..

## Kanpo estekak

* Datuak: Q754999
# Intsentsuaren Lurra

Intsentsuaren Lurra$^1$ UNESCOren gizateriaren ondarea :
| Mota | Kulturala |
| Irizpideak | iii, iv |
| Erreferentzia | 1010 |
| Kokalekua | Oman |
| Eskualdea$^2$ | Arabiar Herrialdeak |
| Koordenatuak | 18°15′12″N 53°38′51.33″E﻿ / ﻿18.25333°N 53.6475917°E﻿ / 18.25333; 53.6475917 |
| Izen ematea | 2000 (XXIV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Intsentsuaren Lurra Intsentsuaren Bidean dagoen Omango eremua da. Khor Rori aztarnategia, intsentsu-arbolak eta karabanen oasien aztarnak ditu barnean.
UNESCOk 2000an Gizateriaren Ondare izendatu zuen..

## Erreferentziak

* ↑ UNESCOren webgunea

## Kanpo estekak

* Datuak: Q118468
* Multimedia: Land of Frankincense / Q118468
# Intsolagailu

Serigrafian, intsolagailua edo intsolatzeko makina fotolitoak eta pantaila ezartzen diren kristalezko mahai birakorra da. Lotuta dagoen lanparak fotolitoak zuzenean argiztatzen ditu, zeina gainazal fotosentsible batean datzan. Bertikalean dagoenean, pantaila ez mugitzeko mahaiak hutsa sortzeko gailu bat du, kristalaren eta atzeko aldeko mintzaren artean: horrela fotolitoak eta pantaila finko geratzen dira bertikalean mugitzen direnean.

## Kanpo estekak

* Datuak: Q3151584
# Intsolazio (argipena)

Intsolazio terminoak adiera zenbait ditu:
* meteorologian, intsolazioa edo eguzkialdia, toki geografiko batean izaten diren eguzki orduen kopurua;
* intsolazioa edo, zuzenago, eguzki kolpea, gehiegizko eguzki-esposizio batengantik gertatzen den ondoeza.
# Intsonorizazio

Gela bat intsonorizatzeak kanpotik akustikoki isolatzea esan nahi du, eta horrek norabide bikoitza suposatzen du:
* Sortzen dugun soinuari kanpora atera ez dadin (saihestu kutsadura akustikoa)
* Saihestu kanpoko zaratari sartzea eta gelako soinua desitxuratzea.
Interesgarria da kontuan hartzea gela batean zarata maila murrizten bada, ondoko geletan ere murrizten dela, nahiz eta isolamendua bera hobetzen ez den.
Intsonorizazioari dagokionez, isolamendu akustikoa eta egokitzapen akustikoa bereizi behar ditugu kasu bakoitzean material eta teknika egokiak erabiltzeko:
   * Isolamendu akustikoak gela zarata sartzetik babesten du.
   * Bestalde, egokitzapen akustikoak aretoaren beraren akustika hobetzea du helburu, soinu-islaketen izaera eta kopurua, erresonantzia modalak, erreberberazio denbora eta abar bezalako parametroak kontrolatuz.
Oinarrizko zerbait isolatu beharreko gainazal mota beti kontuan hartzea da. Isolamendu ona izateko gainazal garrantzitsu bat hormak dira. Horma bat intsonorizatzeko bere puntu ahuletan, hutsuneetan, baoetan... arreta jarri behar dugu, zeren soinua gehien hedatzen diren lekuak baitira. Horma bateko bao tipikoak leihoak eta ateak dira, baita haien markoak ere. Horregatik da hain garrantzitsua hutsune horiek ezin hobeto zigilatzea.
Ingurunea intsonorizatzeko gehien erabiltzen diren elementuak hauek dira: beira artilea edo kortxoa.
Soinu-uhinak ezabatzeaz edo moteltzeaz gain, intsonorizazioak soinua bero bihurtzen du.

## Kanpo estekak

* Datuak: Q589260
* Multimedia: Soundproofing / Q589260
# Izzy Stradlin

Izzy Stradlin (Lafayette, Indiana, Estatu Batuak; 1962ko apirilaren 8a) bere benetako izena Jeffrey Dean lsbell da. Gitarra-jotzaile eta musikagilea da. Guns N' Roses taldearen kide izan zen 1985 eta 1991 urteen artean gitarra erritmikoa jotzen. Gero bere taldea sortu zuen Izzy Stradlin & The Ju Ju Hounds eta gaur egun haiekin dago. 2012.urtean Guns N' Roses taldearen kide bezala Rock & Roll Hall of Famean sartu egin zen.

## Biografia

Izzy Stradlin Lafayetten (Indiana, Estatu Batuak) jaio zen 1962ko apirilaren 8an. Izzyri txikitatik gustatzen zitzaion musika eta bere talde gogokoenak Aerosmith, Alice Cooper, Led Zeppelin, The Rolling Stones eta Bob Dylan ziren. Baina bere influentzia garrantzitsuena bere amona izan zen, haren lagunekin talde bat zuelako. Izzy bateria jotzen hasi zen baina 21 urterekin gitarra jotzen hasi zen abestiak sortzeko aproposagoa zelako. Institutuan zegoela Guns N' Rosesen taldekidea izango zuen Axl Rose ezagutu zuen.

## Karrera
### 1983-1986: Lehenengo Urteak

Izzy Los Angelesera joan zen eta Axl Rosekin eta Tracii Gunsekin Hollywood Rose taldea sortu zuten. Gero Hollywood Rose eta L.A. Guns batu eta Guns N' Roses sortu zen. Formazioaren aldaketa batzuk eta gero horrela geratu zen taldea: Axl Rose (abeslaria), Slash (gitarra nagusia), Izzy Stradlin (gitarra erritmikoa), Duff McKagan (baxua) eta Steven Adler (bateria).

### 1987-1991: Guns N' Roses

1987an Guns N' Roses taldeak Appetite for Destruction albuma kaleratu zuen, gaur egun 28 milioi unitate saldu dituena eta mundu osoan arrakasta izan zuena. Izzy taldearen musikagile nagusiena da eta ia abesti guztien konposaketan parte hartzen du. Mr. Brownstone eta Think About You abestiak berak eginak dira.
1988an G N'R Lies albuma kaleratu zen eta Patience abestia Izzyrena da.
1991ren irailean Guns N' Roses taldeak bi album kaleratu zituen batera. Honetan ere abeste askoren konposaketan hatzen du parte. Don't Cry, You Could Be Mine edo Pretty Tied Up abestiak konposatzen ditu berak bakarrik.
Use Your Illusion Tourrean zeudela taldea drogak uzteko terapia egin zuen eta Izzy izan zen utzi zituen bakarra. Izzy bakarrik egiten zituen taldearen bidaiak. Aspertuta zegoen Axlen errespetu faltaz eta taldean zuen lekuarengatik hortaz, taldea uztea erabaki zuen.

### 1992-Gaur Egun : Izzy Stradlin & The Ju Ju Hounds

1992an bere talde sortu zuen eta Izzy Stradlin & The Ju Ju Hounds albuma atera zuten. Gaur egun arte 12 album dauzka bere taldearekin.
2002an Velvet Revolver taldean sartzeko proposatu zioten Slash, Duff McKagan eta Matt Sorumek baina ezetz esan zuen.
Axl Rosekin harreman konpondu zuen eta Guns N' Roses berriekin zenbait aldiz jo du kontzertuetan.

## Diskografia
### Guns N' Rosesekin

* 1987: Appetite for Destruction
* 1988: G N' R Lies
* 1991: Use Your Illusion I
* 1991: Use Your Illusion II

### Izzy Stradlin & The Ju Ju Hounds

* 1992: Izzy Stradlin & The Ju Ju Hounds
* 1998: 117º
* 1999: Ride On
* 2001: River
* 2002: On Down The Road
* 2003: Like a Dog
* 2007: Miami
* 2007: Fire, The Acoustic Album
* 2008: Concrete
* 2009: Smoke
* 2010: Wave Of Heat
* 2012: Baby Rann
* Datuak: Q320621
* Multimedia: Izzy Stradlin / Q320621
# Iéna (Parisko metroa)

Iéna Parisko metroaren geltokia da, Paris udalerriko 16. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 9. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1237945
* Multimedia: Iéna (Paris Metro) / Q1237945
# Izúcar de Matamoros (udalerria)

Izúcar de Matamoros Mexikoko udalerri bat da. Puebla estatuan kokatua dago. 2010ean 72.799 biztanle zituen 537,33 km²ko azaleran. Herriburua [[Izúcar de Matamoros (Izúcar de Matamoros)|Izúcar de Matamoros]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q6103259
* Multimedia: Izúcar de Matamoros Municipality / Q6103259
# Iðunn

Idun, Idunn edo Ithurn eskandinaviar mitologiako jainkosa da. Bragi jainkoaren emaztea izateagatik ezaguna da.

## Kanpo estekak

* Datuak: Q204691
* Multimedia: Iðunn / Q204691
# Içara

Içara Brasilgo udalerri bat da, Santa Catarina estatuan kokatua. 59.035 biztanle ditu 228,928 km²ko eremuan.

## Ikus, gainera

* Santa Catarina

## Kanpo estekak

* Datuak: Q1764963
* Multimedia: Içara / Q1764963